আদাবর থানার পাস দিয়ে মুনসুরাবাদ হাউজিং পর্যন্ত প্রায় ১ কিলোমিটারের মধ্যে মাঝখানে ময়লা আবর্জনার স্তূপ, ৮ থেকে ১০টি বড় বড় গর্ত এবং ড্রেনের ময়লা পানিতে সয়লাব সড়কটি। সড়কের গর্তগুলো মরণফাঁদ বলে এলাকাবাসী জানান। কিছু দিন আগে বৃষ্টির পানি সড়কে জমে থাকার কারণে জনৈক মহিলা রিকশাসহ গর্তে পড়ে যান।  সামান্য বৃষ্টিতেই সড়কটিতে হাঁটু পরিমাণ পানি জমে যায়। পানি অপসারণ হতে ২/৩ দিন সময় লাগে। তাছাড়া সড়কটি ভাঙচোরা ও জলাবদ্ধ থাকার দরুন মুসল্লিদের জুম্মার নামাজ আদায়ে কষ্ট হয়।